钦定古今图书集成/明伦汇编/氏族典/第245卷 > 张岩
## 钦定古今图书集成/明伦汇编/氏族典/第245卷 > 张岩

按《宋史张岩传》：“岩字肖翁，大梁人，徙家扬州。绍兴末，
渡江居湖州。为人机警，柔回善谐。登乾道五年进士
第，历官为监察御史。阿附时相韩𠈁胄，诬逐当时贤
者。累迁给事中，除参知政事。以言者罢为资政殿学
士，知平江府，旋升大学士，知扬州，召还为参知政事。
开禧二年，迁知枢密院事。明年，除督视江淮军马。𠈁”
胄诛，御史章燮论岩与苏师旦朋奸误国，以银青光
禄大夫致仕，薨，赠特进。